**Ministru kabineta rīkojuma „Par valsts ģimnāzijas statusa piešķiršanu Jelgavas Spīdolas ģimnāzijai” projekta sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta  „Par valsts ģimnāzijas statusa piešķiršanu Jelgavas Spīdolas ģimnāzijai” (turpmāk – rīkojuma projekts) mērķis ir piešķirt valsts ģimnāzijas statusu Jelgavas Spīdolas ģimnāzijai. Pašlaik valsts ģimnāziju tīkls nav vienlīdz pietiekami attīstīts visā Latvijas teritorijā. Piešķirot Jelgavas Spīdolas ģimnāzijai valsts ģimnāzijas statusu, tiks panākta arī valsts ģimnāziju tīkla pieejamības palielināšana Jelgavā un Zemgales plānošanas reģionā.Rīkojuma projekts stāsies spēkā pēc tā pieņemšanas Ministru kabinetā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Rīkojuma projekts  izstrādāts atbilstoši Izglītības attīstības pamatnostādņu 2014.-2020. gadam īstenošanas plāna 2015.-2017. gadam (apstiprināts ar Ministru kabineta 29.06.2015. rīkojumu Nr.331) 1.3.rīcības virziena “21. gadsimtam atbilstīgas izglītības vides un izglītības procesa nodrošināšana” 1.3.1.apakšpunktā noteiktajam atbalstam pašvaldību izglītības iestāžu tīkla sakārtošanai un vispārējās izglītības mācību vides uzlabošanai. Rīkojuma projekts sagatavots saskaņā ar Vispārējās izglītības likuma 40. panta ceturto daļu un Ministru kabineta 2001. gada 20. marta noteikumu Nr. 129 “Ģimnāzijas un valsts ģimnāzijas statusa piešķiršanas un anulēšanas kārtība un kritēriji” (turpmāk – noteikumi) 4. punktu.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Valsts ģimnāzijas nodrošina izglītojamajiem vislabākās vispārējās izglītības ieguves iespējas. Vienlaikus valsts ģimnāziju tīkls, tai skaitā republikas nozīmes pilsētās, ir nepietiekoši attīstīts.Atbilstoši noteikumiem Jelgavas Spīdolas ģimnāzija 2018. gada 15. maijā (iesniegums Nr.1-11/110 “Par valsts ģimnāzijas statusa piešķiršanu”) ir iesniegusi Izglītības un zinātnes ministrijā (turpmāk – ministrija) ar Jelgavas pilsētas Domi saskaņotu iesniegumu, kurā izteikts lūgums piešķirt Jelgavas Spīdolas ģimnāzijai valsts ģimnāzijas statusu.Jelgavas Spīdolas ģimnāzija atbilst noteikumu 5.punktā noteiktajiem kritērijiem pretendēšanai uz valsts ģimnāzijas statusu:1. Izglītojamo skaits 10.-12. klasēs Jelgavas Spīdolas ģimnāzijā 2016./2017. mācību gadā ir bijis 227 izglītojamie, 2017./2018. gadā 236 izglītojamie, kas ir ievērojami vairāk par republikas pilsētās (izņemot Rīgu) noteikto minimāli nepieciešamo skolēnu skaitu valsts ģimnāziju 10.-12. klasēs – 180 skolēniem.2. Jelgavas Spīdolas ģimnāzijā tiek īstenotas trīs vispārējās vidējās izglītības programmas, tai skaitā vispārējās vidējās izglītības matemātikas, dabaszinību un tehnikas virziena programma (programmas kods 31013011), kuras akreditētas līdz 2019. gada 5. decembrim. Jelgavas Spīdolas ģimnāzijā realizē vienu pamatizglītības otrā posma (7.-9. klase) izglītības programmu, kura tiek padziļināta trīs virzienos, tai skaitā dabaszinību virzienā.3. Pēc Valsts izglītības satura centra sniegtās informācijas Jelgavas Spīdolas ģimnāzijai izglītojamo mācību sasniegumu vidējais procentuālais novērtējums centralizētajos eksāmenos ir bijis: 2016. gadā – 65,3% (valstī 49,9%, Zemgales plānošanas reģionā 48,6%);2017. gadā – 63,45% (valstī 49.1%, Zemgales plānošanas reģionā 46,6%).Tādējādi noteikumos noteiktais kritērijs skolēnu rezultātu valsts centralizētajos eksāmenos vidējam procentuālajam novērtējumam – vairāk kā par 10% valsts mērogā un vairāk par 5% plānošanas reģiona mērogā – ir izpildīts.4. Jelgavas Spīdolas ģimnāzija faktiski jau veic pedagogu tālākizglītības centra un reģionālā metodiskā centra funkcijas plānošanas reģionā:4.1. Sniedz vispārējās izglītības iestādēm un pedagogiem metodisko atbalstu izglītības procesa organizēšanā pedagoģijas un skolvadības jautājumos.Jelgavas Spīdolas ģimnāzijas pedagogi un administrācija regulāri sniedz vispārējās izglītības iestādēm un pedagogiem metodisko atbalstu, daloties pieredzē gan skolvadības, gan izglītības procesa organizēšanas jautājumos. Jelgavas Spīdolas ģimnāzijas pedagogi darbojas kā pilsētas metodisko apvienību vadītāji (matemātika, ģeogrāfija, ekonomika, vācu valoda), vada atklātās stundas, dalās pieredzē. Jelgavas Spīdolas ģimnāzija administrācija un pedagogi katru gadu vada Jelgavas pilsētas un citu pilsētu un novadu izglītības speciālistiem tematiskus pieredzes apmaiņas seminārus (audzināšanas darba, pilsoniskās audzināšanas, karjeras izglītības, radošās darbības, uzņēmējspēju attīstības, informācijpratības u.c. jautājumos). Jelgavas Spīdolas ģimnāzijas bibliotēkas vadītāja L.Vēvere darbojas arī kā Latvijas Universitātes pasniedzēja skolu bibliotekāru profesionālās kompetences pilnveides B kursu programmā, kuru apguvuši ap 300 Latvijas skolu bibliotekāri, vada kursus skolu bibliotekāriem arī Latvijas Nacionālās Bibliotēkas Mācību centrā, konsultē visus interesentus – Latvijas skolu bibliotekārus, dalās praktiskā darba pieredzē par darbu ar krājumu, dokumentācijas veidošanu, uzturēšanu, darbu ar lasītājiem, kā arī par skolas bibliotēkas integrēšanu mācību procesā. Jelgavas Spīdolas ģimnāzija viena no pirmajām ar 01.03.2017. iesaistījās un uzsāka īstenot Eiropas Sociālā fonda projektu Nr.8.3.5.0/16/I/001 “Karjeras atbalsts vispārējās un profesionālās izglītības iestādēs”, nākošajā mācību gadā dalījās pieredzē un apmācīja citu skolu karjeras pedagogus.4.2. Jelgavas Spīdolas ģimnāzija nodrošina izglītības iestādē esošās informācijas un literatūras pieejamību citu izglītības iestāžu izglītojamajiem un pedagogiem.Jelgavas Spīdolas ģimnāzijas bibliotēka ir bibliotēku informācijas sistēmas ALISE dalībniece, līdz ar to dati par daudzveidīgajiem un bagātīgajiem bibliotēkas materiāliem pieejami visiem sistēmas dalībniekiem un to regulāri izmanto arī izglītojamo vecāki un pilsētas iedzīvotāji. Bibliotēka atvērta katru dienu no plkst.8.00-16.00 – pusstundu pirms mācībām un stundu pēc tām. Bibliotēkas krājums pārsniedz izglītības iestādes bibliotēkas prasības, tāpēc ģimnāzijas izglītojamie un pedagogi sev nepieciešamos papildmateriālus pētnieciskajai darbībai un citām ārpusstundu aktivitātēm var atrast uz vietas ģimnāzijā, pilnveidojot savas iemaņas darbā ar zinātnisko literatūru. Regulāri tiek apzināta un iegādāta nepieciešamā jaunākā zinātniskā nozaru literatūra. Bibliotēkas krājumu papildina arī rūpīgi izvēlētie periodiskie izdevumi – tiek abonēti visi nozīmīgie nozaru izdevumi, kas arī tiek izmantoti mācību procesā. Viena no ģimnāzijas mācību darba raksturīgākajām iezīmēm ir konkrēto mācību vielu saistīt ar jaunāko zinātniskajā pētniecībā un sabiedrībā notiekošajiem procesiem. Ģimnāzijai ir līgumi ar Letonika.lv, Uzdevumi.lv un Lursoft. Pieejams arī e-lasītājs. Skolas mājaslapā regulāri tiek atspoguļoti bibliotēkas krājuma papildinājumi. Bibliotekāres regulāri informē, apmāca un aktualizē informāciju par elektroniskajiem informācijas nesējiem, dažādām datu bāzēm un to izmantošanu.4.3. Jelgavas Spīdolas ģimnāzija aktīvi atbalsta izglītojamo zinātniski pētniecisko darbību valsts un starptautiskā līmenī. Radošā un pētnieciskā darbība un tās prasmju apguve iekļauta visās ģimnāzijas izglītības programmās no 7. līdz 12.klasei. Visās 7. klasēs izglītojamie fakultatīvo nodarbību “Informācijprasmes” un “Digitālās prasmes” ietvaros apgūst pētniecības principus. 10. klasēs izglītojamie apgūst mācību priekšmetu “Informācijpratības un pētnieciskās darbības pamati” (priekšmeta standarta autore L.Vēvere) izstrādā un aizstāv zinātniskās pētniecības darbu. Visi izglītojamie katru gadu izstrādā kādu no izglītības programmai piedāvātajiem radošajiem vai pētnieciskajiem darbiem, aizstāv to un saņem vērtējumu. Katru gadu izglītojamie ar saviem pētnieciskajiem darbiem startē pilsētas, reģiona, valsts zinātniskajās konferencēs un konkursos. Izglītojamo skaits, kas startējuši un saņēmuši apbalvojumus valsts zinātniski pētniecisko darbu (saīsināti – ZPD) konferencēs saskaņā ar Jelgavas Spīdolas ģimnāzijas sniegtajiem datiem ir:

|  |  |  |  |
| --- | --- | --- | --- |
| **Mācību gads** | **2015./2016.** | **2016./2017.** | **2017./2018.** |
| Skolā izstrādā ZPD | 72 | 78 | 86 |
| Dalība pilsētā | 28 | 30 | neorganizē |
| Dalība reģionā | 20 | 20 | 27 |
| Dalība valstī | 10 | 17 | 25 |
| Iegūtas godalgotas vietas | 5 | 8 | 11 |

Katru gadu izglītojamie veic pētījumus un startē arī Latvijas augstskolu, uzņēmumu vai iestāžu organizētos pētnieciskos konkursos, piemēram, “Skolēns eksperimentē”, Vēstures skolotāju biedrības konkursā, SWED bankas pētnieciskos konkursā u.c. Pētījumi galvenokārt saistīti ar pilsētai un valstij aktuāliem jautājumiem, veikti arī starpvalstu salīdzinošie pētījumi, piemēram, “Izglītības sistēmas salīdzinājums starp Jelgavas Spīdolas ģimnāziju un Oulu vidusskolu (Oulun Suomalaisen Yhteiskoulun Lukio) un uz kompetencēm vērsto izglītības standartu” 2018. gadā. Pētniecības procesā ģimnāzija veicina izglītojamo sadarbību ar zinātniskajiem konsultantiem no Latvijas Lauksaimniecības universitātes, Latvijas Universitātes, kā arī citu augstskolu pētniekiem un izglītības jomu profesionāļiem.4.4. Jelgavas Spīdolas ģimnāzija organizē vispārējās izglītības iestāžu pedagogu profesionālās kompetences pilnveidi.Jelgavas Spīdolas ģimnāzijas pedagogi un administrācija darbojas kā tālākizglītotāji, vadot kursus un seminārus, sniedzot individuālas konsultācijas un daloties pieredzē ar Latvijas pedagogiem. Kopš 2017. gada ģimnāzija apstiprina savas nodarbības kā pedagogu profesionālās kompetences pilnveides programmas un izsniedz apliecības:4.4.1. 2018. gadā apstiprināta pedagogu profesionālās kvalifikācijas pilnveides programma – pedagogu vispārējo kompetenču apakšmodulis (A modulis) “Sadarbības, līdzdalības un pašiniciatīvas sekmēšana pilsoniskās audzināšanas kontekstā” (16 stundas) izglītoti Jelgavas skolotāji. 4.4.2. 2018. gadā pedagogu komanda (G.Smiltāne, I.Vilkārse, L.Vēvere, K.Zegnere) sadarbībā ar Izglītības attīstības centru apgūst profesionālās kompetences pilnveides programmu „Medijpratības integrēšana mācību un audzināšanas darbā” un apmāca citus Latvijas pedagogus.4.4.3. 2017. gadā sadarbībā ar biedrību “Mūžizglītības un kultūras institūts „VITAE”” apstiprināta pedagogu profesionālās kvalifikācijas pilnveides programma (A modulis) „Ar ko sākt, veidojot skolēnu mācību uzņēmumu vidusskolā (10.-12.kl.)”, kuras ietvarā izglītoti Latvijas skolotāji.4.4.4. No 2015. līdz 2018. gadam sadarbībā ar Latvijas Banku un interneta vietnes „Naudas skolas” speciālistiem Jelgavas Spīdolas ģimnāzijas izglītojamie vada izglītojošas izbraukuma nodarbības Latvijas izglītojamiem par EURO, skolotāja I.Jorniņa vada skolotāju tālākizglītības seminārus par skolēnu ekonomisko izglītību.4.4.5. 2012. gadā ģimnāzijas pedagogi (R.Tīrumniece, I.Vilkārse, M.Jirgensone, A.Rudzīte) ir ieguvuši mācību satura un valodas integrētas apguves multiplikatoru sertifikātus. Sadarbībā ar Latviešu valodas aģentūru izstrādāta 36 stundu tālākizglītības programma „Mācību satura un valodas integrēta apguve”. Izglītoti Latvijas pedagogi.4.5. Jelgavas Spīdolas ģimnāzijas pedagogi iesaistās valsts izglītības politikas un izglītības attīstības stratēģijas veidošanā (valsts pārbaudījumu vērtēšanā, izglītības satura izveidē, mācību literatūras izvērtēšanā) pašvaldību vai valsts līmenī:4.5.1. Jelgavas Spīdolas ģimnāzijas direktore I.Vilkārse kopš 2012. gada ir Latvijas izglītības vadītāju asociācijas valdes locekle, sagatavojusi vairākus ziņojumus un ierosinājumus par izglītības organizācijas jautājumiem gan ministrijai, gan Latvijas Izglītības darbinieku arodbiedrībai.4.5.2. Jelgavas Spīdolas ģimnāzijas pedagogi aktīvi iesaistās Skola 2030 projektā „Kompetenču pieeja mācību saturā” un piedalās gan jaunā izglītības satura izstrādē, gan aprobācijā. Ģimnāzijas pedagogi regulāri piedalās valsts centralizēto eksāmenu vērtēšanā matemātikā, krievu valodā, fizikā, Latvijas un pasaules vēsturē, latviešu valodā un angļu valodā.4.5.3. Jelgavas Spīdolas ģimnāzijas pedagogi piedalās mācību līdzekļu un mācību metodisko materiālu izstrādē, sadarbojoties ar Valsts izglītības satura centru (matemātika, ekonomika), Junior Achievement – Young |Enterprise Latvija (komerczinības, ekonomika), Latvijas Banku (sociālās zinības). Vienlaikus notiek dalība arī starptautiskos projektos un sadarbībā ar Eiropas pedagogiem tiek veidoti interaktīvi mācību materiāli svešvalodu integrētā apguvē, matemātikas un mūzikas integrētā apguvē, komerczinībās un ekonomikā, informātikā, dabaszinātnēs.4.5.4. Kopš 2017. gada Jelgavas Spīdolas ģimnāzija, uzsākot īstenot pakāpenisku pāreju uz kompetenču pieeju izglītībā, ir iesaistījusies Brīvprātīgo skolu tīklā (sadarbībā ar biedrību Mūžizglītības un kultūras institūtu “Vitae”) ar mērķi atbalstīt valsts uzsāktās pārmaiņas un veicināt izglītības piedāvājuma kvalitāti Jelgavas Spīdolas ģimnāzija gan saņem, gan sniedz individualizētu atbalstu ikvienai izglītības iestādei un pedagogam, kas vēlas aktīvi sākt pāreju uz kompetencēs balstītas izglītības īstenošanu. 2017. gadā pieredzes apmaiņas semināros un tālākizglītības nodarbībās ar Jelgavas Spīdolas ģimnāzijas pieredzi karjeras izglītības un uzņēmējdarbības integrācijā mācību procesā, radošās un pētnieciskās darbības jomā iepazinās 81 Latvijas skolotājs.4.5.5. 2017. gadā Jelgavas Spīdolas ģimnāzija dalījās ar savu pieredzi Starptautiskā Latvijas Izglītības kvalitātes valsts dienesta un Lietuvas Nacionālās izglītības kvalitātes aģentūras kopīgā pieredzes apmaiņas pasākumā, saņemot atzinīgu abu pušu novērtējumu.4.5.6. Jelgavas Spīdolas ģimnāzija regulāri tiek iekļauta un piedalās OECD valstu un citos starptautiskajos izglītības pētījumos, piedalās izvērtēšanas konferencēs, semināros, analizē savas izglītības iestādes rādītājus citu valstu sasniegumu kontekstā: 4.5.6.1. OECD PISA (Skolēnu Starptautiskās novērtēšanas programmas) 2018 pamatpētījums (saņemta Latvijas Universitātes pateicība). 4.5.6.2. 2016.-2017. gada Eiropas Savienības valstu (Latvijas, Igaunijas, Itālijas, Beļģijas, Somijas) izglītības ministriju, Junior Achievement organizāciju, kā arī Norvēģijas, Dānijas un Horvātijas pētniecības institūtu pētījuma “Innovation Research Entrepreneurship Education” Erasmus+ projekta „Inovāciju klasteris uzņēmējspēju attīstībai” ietvaros. 4.5.6.3. OECD PISA 2015 izmēģinājuma pētījums (saņemta Latvijas Universitātes pateicība). 4.5.6.4. OECD PISA 2015 pamatpētījums (saņemta Latvijas Universitātes pateicība). |
| 3. | Projekta izstrādē iesaistītās institūcijas un publiskās personas kapitālssabiedrības | Ministrija, Jelgavas pilsētas Dome un Jelgavas Spīdolas ģimnāzija. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projekta mērķgrupa ir Jelgavas Spīdolas ģimnāzijas pedagogi un skolēni, Jelgavas pilsētas Dome. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Rīkojuma projekts šo jomu neskar. |
| 4.  | Atbilstības izmaksu monetārs novērtējums | Rīkojuma projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2018. gads | Turpmākie trīs gadi (*euro*) |
| 2019. | 2020. | 2021. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | izmaiņas, salīdzinot ar vidēja termiņa budžeta ietvaru 2020. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 256 905 624 | 0 | 256 905 624 | 0 | 256 905 624 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 256 905 624 | 0 | 256 905 624 | 0 | 256 905 624 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 256 905 624 | 19 716 | 256 905 624 | 59 148 | 256 905 624 | 59 148 | 59 148 |
| 2.1. valsts pamatbudžets | 256 905 624 | 19 716 | 256 905 624 | 59 148 | 256 905 624 | 59 148 | 59 148 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | - 19 716 | 0 | - 59 148 | 0 | - 59 148 | - 59 148 |
| 3.1. valsts pamatbudžets | 0 | - 19 716 | 0 | - 59 148 | 0 | - 59 148 | - 59 148 |
| 3.2. valsts speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 19 716 | X | 59 148 | X | 59 148 | 59 148 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Ailē “Saskaņā ar valsts budžetu kārtējam gadam” norādīts finansējums, kas apstiprināts likuma “Par valsts budžetu 2018. gadam” 62. resora “Mērķdotācijas pašvaldībām” programmai 05.00.00. “Mērķdotācijas pašvaldībām – pašvaldību izglītības iestāžu pedagogu darba samaksai un valsts sociālās apdrošināšanas obligātajām iemaksām”.Papildu nepieciešamā finansējuma aprēķins pedagogu darba samaksai un valsts sociālās apdrošināšanas obligātajām iemaksām Jelgavas Spīdolas ģimnāzijai pielikumā.Aprēķins veikts atbilstoši Ministru kabineta 2016. gada 5. jūlija noteikumos Nr. 447 “Par valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās vidējās izglītības iestādēs” noteiktajam. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Rīkojuma projekts šo jomu neskar. |
| 8. Cita informācija | Papildu nepieciešamie finanšu līdzekļi pedagogu darba samaksai tiks nodrošināti 62. resoram “Mērķdotācijas pašvaldībām” (programma 05.00.00. “Mērķdotācijas pašvaldībām – pašvaldību izglītības iestāžu pedagogu darba samaksai un valsts sociālās apdrošināšanas obligātajām iemaksām”) attiecīgajam gadam apstiprinātā finansējuma ietvaros.Jelgavas Spīdolas ģimnāzija, sākot ar 2019. gadu, saņems valsts ģimnāzijām paredzēto valsts budžeta papildu finansējumu reģionālā metodiskā centra un pedagogu tālākizglītības centra darbībai 15.resora “Izglītības un zinātnes ministrija” apakšprogrammas 01.08. “Vispārējās izglītības atbalsta pasākumi” apstiprinātā finansējuma ietvaros. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Rīkojuma projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Rīkojuma projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Ar rīkojuma projektu tiks iepazīstināta Jelgavas Spīdolas ģimnāzija un Jelgavas pilsētas Dome. |
| 2. | Sabiedrības līdzdalība projekta izstrādē | Jelgavas Spīdolas ģimnāzijas izglītojamie un vecāki ir informēti par izglītības iestādes plānoto virzību uz valsts ģimnāzijas statusu, minētā informācija tiks publiskota Jelgavas pilsētas plašsaziņas līdzekļos. Rīkojuma projekts ir ievietots ministrijas mājaslapā <http://www.izm.gov.lv/lv/sabiedribas-lidzdaliba/sabiedriskajai-apspriesanai-nodotie-normativo-aktu-projekti> 2018. gada 2. jūlijā. |
| 3. | Sabiedrības līdzdalības rezultāti | Nav. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Rīkojuma projekta izpildē būs iesaistīta ministrija, Jelgavas pilsētas Dome un Jelgavas Spīdolas ģimnāzija. Rīkojuma projekta izpildi nodrošinās Jelgavas pilsētas Dome un Jelgavas Spīdolas ģimnāzija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekts paredz valsts ģimnāzijas statusa piešķiršanu Jelgavas Spīdolas ģimnāzijai. Tā kā Jelgavas Spīdolas ģimnāzija faktiski jau pilda pedagogu tālākizglītības un metodiskā centra funkcijas, Jelgavas Spīdolas ģimnāzijas pašlaik īstenotās funkcijas un uzdevumi netiek paplašināti vai sašaurināti. Rīkojuma projekta izpildes nodrošināšanai nav nepieciešams veidot jaunas institūcijas, likvidēt vai reorganizēt esošās. Rīkojuma projekta izpilde tiks nodrošināta iesaistīto institūciju pieejamo cilvēkresursu ietvaros. |
| 3. | Cita informācija | Nav |

Izglītības un zinātnes ministrs K.Šadurskis

Vizē:

Valsts sekretāra vietnieks –

Sporta departamenta direktors,

valsts sekretāra pienākumu izpildītājs E.Severs

Ē.Sīka, 67047976,

eriks.sika@izm.gov.lv